На працягу тыдня бібліятэкарам школы Святланай Пяцько было арганізавана шмат мерапрыемстваў. Гэта віктарыны і конкурсы на веданне казак, выстава дзіцячых малюнкаў і кніг, дзень даўжніка, рэйд-практыкум “Жыві, кніга!”, літаратурны рынг “7 колераў настрою”, пасвячэнне ў чытачы. Увогуле, тыдзень прайшоў ярка і запамінальна. Мне асабіста вельмі спадабалася выстава дзіцячых малюнкаў “Усе казкі ў госці да нас” (на здымку). Было бачна, з якім стараннем і ахвотай юныя чытачы стваралі свае шэдэўры. Цікава было назіраць за малодшымі школьнікамі, якія з бляскам у вачах паказвалі свае малюнкі ўсім, хто спыняўся каля выставы. Менавіта з такіх невялічкіх крокаў у свет дзіцячай кнігі і пачынае развівацца чытацкі інтарэс.